Bushe Cine Cine Abafwa Kuti Baba aba Mweo na Kabili?
Bushe kuti mwayasuka ukuti . . .
ee?
awe?
nalimo?
IFYO BAIBOLO ILANDA
“Kukaba ukubuuka.”—Imilimo 24:15, e fyo calembwa muli Baibolo Amalembo ya Calo Cipya.
IFYO MWINGANONKELAMO
Baibolo kuti yamusansamusha nga ca kuti balupwa ne fibusa bafwa.—2 Abena Korinti 1:3, 4.
Baibolo kuti yalenga mwaleka ukutiina imfwa.—AbaHebere 2:15.
Baibolo kuti yalenga mwakwata isubilo lyakwisaba pamo na balupwa ne fibusa abafwa.—Yohane 5:28, 29.
BUSHE KUTI TWACETEKELA IFYO BAIBOLO ILANDA?
Ee, kuti twacetekela ukuti abafwa bakaba aba mweo na kabili pa milandu iyi itatu:
Lesa e wabumbile ifya mweo. Baibolo ita Yehova Lesa ukuti “intulo ya mweo.” (Amalumbo 36:9; Imilimo 17:24, 25) Apo Lesa e wabumbile ifya mweo fyonse, te kuti afilwe ukulenga umuntu uwafwile ukuba umumi na kabili.
Kale Lesa alibuushishe abantu abafwile. Baibolo yalilanda pa bantunse 8 ababuushiwe, abaice, abakalamba, abaume e lyo na banakashi. Bamo babuushiwe ninshi tapalakokola ukutula apo bafwilile, lelo umo abuushiwe ninshi palipita ne nshiku shine!—Yohane 11:39-44.
Lesa alafwaisha ukubuusha abafwa na kabili. Yehova alipata imfwa ica kuti aimona ukuti mulwani. (1 Abena Korinti 15:26) Lesa ‘alafuluka’ ukucimfya ulya mulwani, e kuti ukufumyapo imfwa ilyo akabuusha abafwa. Alafwaisha ukubuusha bonse abo ebukisha kabili alafwaisha ukuti bakekale pe sonde na kabili.—Yobo 14:14, 15.
IFYA KULATONTONKAYAPO
Mulandu nshi tukotela no kufwa?
Baibolo ilasuka ici cipusho pa UKUTENDEKA 3:17-19 na pa ABENA ROMA 5:12.
bem_Latn bem_Latn som_Latn sag_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn